Maailmassa on monia kirjoja, mutta vain yksi kirjojen kirja, -
tuo kirja on Raamattu eli Jumalan Sana.
Tervetuloa seuraamaan ohjelmasarjaamme, -
joka käsittelee Danielin kirjaa.
Käymme läpi tuon apokalyptisen teoksen -
Vanhasta testamentista aivan luku luvulta.
Tänään on vuorossa Danielin kirjan luku 5.
Aihepiiriä on kanssani avaamassa, jakamassa ja opettamassa -
Niilo Närhi. Niilo, tervetuloa. - Kiitos.
Olet Avainmedian toiminnanjohtajana ja nykyisenä lähetyspastorina -
paneutunut Danielin kirjan sanomaan suurella antaumuksella.
Luku neljä päättyi todella vaikuttavaan, sanoisimmeko, että -
Nebukadnessarin uskontunnustukseen ja kääntymykseen.
Sanoit koskettavasti, että uskot kohtaavasi Nebukadnessarin -
eräänä päivänä taivaassa.
Hän nyt oli tällainen merkkihenkilö.
Kun olen lukenut Danielin kirjaa, -
niin sympatiani on Nebukadnessarin puolella.
Huomioon ottaen sen, että hänet oli kasvatettu ja aivopesty pakanuudessa.
Kun kaveri pääsee valtaan ja loppupeleissä kuitenkin nöyrtyy, -
niin sympatiat ovat hänen puolellaan.
Nyt siirrymme Danielin kirjaan lukuun 5 ja tapaamme uuden kuninkaan.
Hänen nimensä on Belsassar.
Kirjoitusten mukaan Belsassar oli Babylonian viimeinen kuningas.
Mutta, kun luemme sekulaaria historian kirjoitusta, -
siellä kerrotaan, että viimeinen kuningas olisi ollut Nabonidus.
Miten nämä kaksi asiaa kohtaavat?
Asia on todennäköisesti niin, -
että Belsassar oli kuningas Naboniduksen vanhin poika.
Hän oli kanssahallitsija isänsä kanssa.
Isä oli muualla kuin Baabelin kaupungissa.
Hänestä sanotaan, että hän oli kiinnostunut muista asioista -
eikä Baabelissa juuri aikaansa viettänyt.
Niinpä pääkaupunki annettiin niin kuin Belsassarin haltuun.
Jakeessa 2 Nebukadnessaria kutsutaan Belsassarin isäksi.
Kirjaimellisesti hän ei ollut Belsassarin isä -
vaan todennäköisesti isoisä.
Raamatussa usein kutsutaan esillä olevia henkilöitä -
jonkun merkkihenkilön pojaksi. Suvussa on ollut merkkihenkilö -
ja vaikka olisi hypätty moniakin sukupolvia yli, -
niin häntä kutsutaan hänen pojaksi.
Kaikkein selkein esimerkki on tässä Jeesus, -
jota kutsuttiin Daavidin pojaksi, -
joka ei suinkaan ollut Daavidin poika, mutta oli Daavidin jälkeläinen.
Koska Daavid oli Juudan sukuhaaran keskeisin henkilö, -
ja tietysti oli myös ennustuksia Daavidin sukuhaaralle annettu, -
niin Messiasta kutsuttiin Daavidin pojaksi.
Nyt Belsassarin tapahtumat luvussa 5 sijoittuvat mihin ajanjaksoon?
Nämä tapahtumat tapahtuivat noin 539 eKr..
Nebukadnessar kuoli v. 562 eKr..
Tässä oli kulunut noin 23 vuotta Nebukadnessarin kuoleman jälkeen.
Siinä välillä oli ollut vallan tavoittelua, taistelua vallasta, -
historian kirjat kertovat.
Tässä kohtaamme Baabelin viimeisen kuninkaan Belsassarin -
hyvin dramaattisissa tilanteissa.
Tässä luvussa meille kerrotaan -
Belsassarin hovissa pidetyistä pidoista -
eli siellä oli suuret juomingit ja syömingit.
Näyttäisi siltä, että näitä juhlia oli hyvinkin usein.
Eli juhla sinänsä ei ollut poikkeus vaan hovin normaaleja toimintoja.
Mikä tekee luvussa 5 mainitusta juhlasta erityisen?
Olen viettänyt aikaa Belsassarin pitojen äärellä -
ja tämä on minua puhutellut, koska tämä kuvaa mielestäni aika hyvin -
tätä aikaa, jossa elämme tänään.
Eli jos Belsassar porukoineen olisi tiennyt, -
mikä kohtalo heitä odotti sinä yönä, -
niin heidän olisi varmaan ollut viisaampi -
pukeutua säkkiin, paastota ja rukoilla.
Eli Belsassar hoveineen eli väärän turvallisuuden tunteessa.
Mikä tuo väärän turvallisuuden tunteen esille tässä?
Vähän niin kuin Titanic, kun rakennettiin muinoin, -
tämä on uppoamaton alus.
Sitten se yllättäen törmäsikin jäävuoreen ja upposi.
Samanaikaisesti, kun näitä pitoja pidettiin, -
niin Meedo-Persian sotajoukot, meedialaiset ja persialaiset -
kiersivät kaupungin muureja ja etsivät tietä sisälle kaupunkiin.
Babyloniaa ja Baabelia pidettiin valloittamattomina.
Ne muurit olivat niin leveät, että kaksi valjakkoa pystyivät -
kohtaamaan toisensa siellä laella, ja siellä oli vartiotornit ja muut.
He elivät väärässä turvallisuuden tunteessa.
Kiertäkää pojat mitä kierrätte, niin täällä me juhlimme.
Tänne ei kukaan pääse.
Se tietysti, mikä teki tästä juhlasta vielä niin erikoisen, -
niin sen me luemme täältä 5 luvusta, -
neljä ensimmäistä jaetta.
Nebukadnessar ei ollut koskaan tehnyt näin.
Vaikka hän oli ylpeä kuningas, niin hän ei ollut koskaan -
häväissyt ja pilkannut Jumalaa, juutalaisten Jumalaa tällä tavalla -
ja ottanut näitä astioita, jotka oli temppelin palvelusta varten pyhitetty -
Israelin Jumalaa varten.
Eivät ne olleet tarkoitettu tämänkaltaisiin pitoihin.
Mitä olet mieltä, kun tässä nyt on kaksi vaihtoehtoa.
On pakanakuningas, joka ajattelee, ettei ole mitään väliä, -
että ne on vain tällaisia israelilaisten Jumalan astioita.
Samanlaisia kuppeja ja kippoja kuin muutkin eli tietämättömyyttä.
Se on yksi vaihtoehto, mutta oletko sitä mieltä, että Belsassarilla -
ei ollut kysymys tietämättömyydestä vaan määrätietoisesta, -
julkeasta röyhkeydestä Israelin Jumalaa kohtaan?
Mitä mielestäsi tekstistä nousee?
Teksti selvästi osoittaa sen, että hän teki sen tietonsa päälle.
Jae 22 paljastaa, kun Daniel selittää, mitä siellä tapahtuu, -
niin siinä selvästi Daniel osoittaa hänelle, että tietosi päälle tämän teit,
vaikka tiesi, mitä Nebukadnessarille oli tapahtunut, niin teit tämän.
Raamattuhan sanoo, että tietämättömyyden aikoja -
Jumala on kärsinyt, mutta nyt Hän tekee tiettäväksi, -
että kaikkien pitää kaikkialla tehdä parannus.
Tässä ei ollut tietämätön kuningas.
Jos katsotaan, miten Jumala käsitteli Nebukadnessaria ja -
miten käsittelee Belsassaria, niin ihan eri tavalla.
Belsassar tiesi, -
että hänen isoisänsä Nebukadnessar -
oli läpikäynyt tuon 7 vuotta kestävän jakson ja -
antoi kunnian Israelin Jumalalle.
Eli Belsassar nousi tällä teollaan röyhkeästi ja -
ylimielisesti Israelin Jumalaa vastaan tietonsa päälle.
Eli nyt siellä on juomingit käynnissä, -
kuningas Belsassar määrätietoisesti tekee röyhkeän jumalanpilkka teon.
On siellä nauttimassa viiniä -
Jerusalemin temppelistä nautitusta maljoista -
ja yhtäkkiä, Raamatun teksti kertoo, -
seinälle ilmestyy käsi tai Jumalan sormi, -
ja alkaa kirjoittamaan seinälle kirjoitusta.
Mistä tämä kertoo?
Onhan tämä huikean dramaattinen tapahtuma, -
kun arvioidaan, että siellä juuri sillä seinällä, minne se kirjoitus tuli, -
oli suuri kynttilänjalka, jossa paloivat valot, -
ja siellä oli varjot.
Sitten sille kirkkaalle seinälle sormet ilmestyy, alkaa kirjoittaa, -
niin on pojilla ollut nenänpäät valkeana.
Opimme tästä useita asioita.
Ensimmäinen on se, että Jumala valvoo Hänelle pyhitettyjä astioita.
Temppeliä ei enää ollut, -
mutta nämä astiat, jotka olivat Jumalan sallimuksella viety Baabeliin -
olivat edelleen Jumalalle pyhitettyjä eli erotettuja astioita.
Tämä kertoo minulle, että kun me, uuden liiton kansa, -
olemme Jumalalle pyhitettyjä erotettuja astioita, -
niin Jumalan silmä valvoo elämäämme -
olimme sitten lukkojen takana Baabelin hovissa tai missä vain, -
niin Jumalan silmä valvoo.
Toinen asia on se, -
että synti on loppupelissä aina syntiä Jumalaa vastaan.
Mutta synninteossa on aina eri asteita.
Belsassarin synti oli ylpeydessä toteutettua, harkittua -
pilkkaa ja haastetta taivaan Jumalaa vastaan, -
josta oltiin Baabelin historian aikana saatu jo monta kertaa näyttöä.
Raamattu opettaa; mitä enemmän valoa, sitä enemmän vastuuta.
Mitä vähemmän valoa, sitä vähemmän vastuuta.
Belsassarilla oli valoa, siksi hänet pantiin välittömästi vastuulle.
Kolmas asia; -
kirjoitus seinällä seisautti tehokkaasti herjaajien juhlat, -
mutta tällä kertaa parannuksen tekoon ei annettu mahdollisuutta, -
koska synnin mitta oli nyt tullut täyteen.
Jotenkin välillä selkäpiitä pitkin käy kylmät väreet, -
kun ajattelee meidän aikaamme.
Tietonsa päälle jälkikristillisessä ajassa monet yhteiskunnat -
pilkkaavat Jumalaa, hylkäävät Raamatun ilmoituksen, -
niin ei ole kovin paljon syytä tanssiaisia ja juhlia pitää.
Mikä on puhuttelevaa, on se, että pakanakuninkaan hovissa -
yllättäen Jumala ilmestyy, ja väistämättä mieleeni tulee ajatus, -
että jos olisi ollut pakanakuningas, -
missä ei olisi ollut näitä juutalaisia uskovaisia miehiä paikalla, -
Daniel ja kumppanit, ja jos eivät olisi sotkeutuneet -
Jerusalemin temppelin tuhoamiseen ja kalustoon, -
niin pojat olisivat saaneet elää ihan rauhassa.
Ainakaan loppu ei olisi ollut niin dramaattinen, kuin heille tapahtui.
Kyllä. Mitä ajattelet tästä Niilo, -
kun Jumalan ihmiset ovat hyvinkin pakanallisessa ja -
Jumalasta tietämättömässä ympäristössä.
Kerroit alkujaksossa, että Daniel meni Baabeliin -
eikä antanut Baabelin vaikuttaa itse itseensä, -
vaan hän alkoi vaikuttamaan Baabeliin.
Näen tässä tämmöisen periaatteen, -
että Jumalan toiminta pakanavaltiossa konkreettisesti lisääntyi.
Jumalan yliluonnollinen ilmestyminen lisääntyi sitä kautta, -
että siellä sattui olemaan nämä hengellä täytetyt -
Jumalan lapset paikalla. Eikö tällainen periaate voisi nousta tästä esille?
Kyllä nousee ilman muuta, mutta on myös huomioitava, -
että jos Daniel ja kumppanit olisivat pelkästään puhuneet -
niin ilman mitään yliluonnollista kontekstia, -
niin ei se olisi mennyt perille.
Tarvittiin myös osoituksia yliluonnollisesta Jumalasta.
Brittiläinen tutkija Anton Anderson on tutkinut helluntailiikkeen, -
karismaattisen liikkeen leviämisen syitä.
Hän toteaa, että suurin yksittäinen syy tähän, -
miksi se on viime vuosisadasta lähtien, sadassa vuodessa -
räjähdysmäisesti levinnyt eri puolille maailmaa, -
johtuu siitä, että sairaiden parantuminen -
eli yliluonnollinen Jumala on ollut toiminnassa mukana.
Tässä tapauksessa, kun tämä käsi tuli, kirjoittaa tekstin, -
niin eikö ollut näin, että nyt kaldealaiset eli tietäjät tai -
kevyesti sanottuna noita-akat ja -ukot, heidät hinattiin paikalle, -
mutta he eivät pystyneet selittämään, -
ja taas Daniel ilmestyy näyttämölle.
Kuningataräiti, ehkä tämän miehen äiti tai jopa -
Nebukadnessarin vaimo, emme tiedä, mutta joka tapauksessa kertoi, -
että täällä on mies, jossa asuu jumalien henki.
Sitten Daniel tuodaan sinne. Hän on tässä noin 80-vuotias.
Hän on viettänyt 65 vuotta elämästään Baabelissa, Babyloniassa.
Hänet tuodaan sinne, ja taas kerran pistää silmään -
tämä suoraselkäisyys ja rohkeus, -
joka oli havaittavissa Danielissa vielä kahdeksankymppisenä.
Baabel ei ollut pätkääkään vaikuttanut hänen mielenlaatuunsa.
Luetaan viides luku, jakeet 17-24.
Tässä Daniel on tuotu pelokkaan kuninkaan eteen, joka vapisee.
Eli ylpeys todetaan täälläkin syyksi.
Nyt vahvistuu, että hän tietonsa päälle teki.
Tällaisia profeettoja tarvittaisiin tänäkin päivänä, -
jotka suorasukaisesti jumalattomalle kuninkaalle päin näköä kertovat, -
miten asiat ovat.
Hyvin puhutteleva.
Mitä ajattelet, voiko tällaisia profeettoja olla tänä päivänä?
Kyllä niitä on. Meillä on lähihistoriassa useitakin henkilöitä, -
jotka ovat toimineet hyvinkin suoraselkäisesti ja -sukaisesti.
Yksi tällainen oli Viipurin profeettana tunnettu Mikko Reponen.
On näitä olemassa, ja toivottavasti niitä löytyy meidänkin päivinämme.
Kyllä Jumala haluaa myöskin profeetallisen vaikutuksen -
vaikuttavan kaikkina aikoina.
Tuo on puhuttelevaa. Kuten totesit, 80- vuotiaana Daniel astuu sinne -
ja kirkkaasti välittää Jumalan viestin.
Psalmien kirjassa todetaan, että vielä vanhuudessaan -
he ovat verevät ja vihannat eli virta ei ollut vähentynyt vaan lisääntynyt.
Kiitos Jumalalle siitä. Teksti, jonka tuo sormi kirjoitti, oli -
"mene, mene, tekel, upharsin."
Oli muuten ensimmäisiä ulkomaankielisiä lauseita, -
jotka nuorena uskovaisena, 13-vuotiaana opettelin ulkoa.
Mitä tämä 'mene, mene, tekel, upharsin' sanoma tarkoitti?
Jumala antoi selityksen Danielille. Mene tarkoittaa, -
Jumala on laskenut sinun valtakuntasi luvun ja tehnyt siitä lopun.
Eli Babylonia oli tullut tiensä päähän.
Sille säädetty aika oli tullut päätökseen.
Jumala on suvereeni. Ja jo 150 vuotta aiemmin -
profeetta Jesajan kautta oli tullut ilmoitus, -
että Jumala nostaa Persian kuninkaan Kooreksen, Kyyroksen, -
jonka aika on astua näyttämölle.
Ja sen me löydämme tästä eteenpäin.
Meedialainen Daarejaves tulee Babylonian hallitsijaksi.
On myös tällainen sijaishallitsija historiassa, -
todennäköisesti sotapäällikkö Guparu tai joku muu.
Jeremia ennusti kirjansa 51 luvussa, -
oliko 70 vuotta aiemmin, hämmästyttävän tarkkoja seikkoja -
Babylonian valloituksesta.
Meedialaiset tulevat, siellä on juomingit ja virta kuivataan.
Kohta tulemme siihen.
Tekel tarkoittaa "sinut vaa'alla punnittu ja köykäiseksi havaittu".
Tarkoittaa sitä, että Jumala asettaa jokaisen ihmisen vaakaan -
ja punnitsee heidät.
1. Samuelin kirja 2:3 sanoo.
Voimme salata tekomme ja motiivimme toisilta, Jumalalta emme.
Hän asettaa meidät kaikki vaakaan ja punnitsee meidät.
Sen takia on parempi olla rehellinen Jumalan edessä.
Hän ei tutki pelkästään tekoja vaan sydämet.
Jumala oli tutkinut kuninkaan Belsassarin sydämen ja havainnut -
täynnä mätää olevaksi.
Sitten kolmas. Peres: "sinun valta- kuntasi on pirstottu ja annettu -
meedialaisille ja persialaisille".
Niilo, tässä Sana sanoo, Dan. 5:28: -
"Sinun valtakuntasi on pirstottu -
ja annettu meedialalaisille ja persialaisille".
Tämä Sana 'annettu meedialaisille ja persialaisille', -
ilmeisesti valottaa jotakin. Teksti ei kerro sitä, mutta historia kertoo.
Kyllä. Tämä porukka, joka siellä juhlii ja ryyppää, eivät tienneet, -
että samalla hetkellä meedialaiset ja persialaiset joukot -
tunkeutuivat kaupunkiin.
Belsassar turvautui muuriin.
Historioitsija Herodotoksen mukaan persialaiset ohjasivat Eufrat virran -
aluetta halkoviin kanaviin, koska se virtasi Baabelin kaupunkiin, -
kahlasivat muurin alitse ja valloittivat kaupungin ilman verenvuodatusta.
Etujoukko meni ja avasi portit, -
ja ilman verenvuodatusta he valloittivat kaupungin.
Kreikkalainen historioitsija Ksenofon, joka syntyi 430 eKr. -
kirjoitti näin: suuri Babylonin kaupunki kaatui yhdessä päivässä -
yöllisen juhlan aikana, ja sen kuningas tapettiin.
Näin tarkkaan Raamatun historia pitää yhtä muun kirjoitetun historian kanssa.
Ja valtakunnat nousevat ja kaatuvat, mutta Jumala pysyy.
Babylon tuli tiensä päähän, ja nyt alkoi Meedo-Persian valtakausi.
Niilo, olemme kyllä olleet todella vakavan asian äärellä, -
ja tämä vetää ihan sanattomaksi. - Joutaa vetääkin.
Hyvät ystävät, Babylon sortui yhdessä yössä juhlien aikana, -
niin kuin luimme Danielin kirjasta.
Sanoma on se, että valtiot nousevat ja kaatuvat, mutta Jumala pysyy.
Mielenkiinnolla odotan, mitä seuraava ohjelmamme, -
joka käsittelee Danielin kirjan lukua 6, pitää sisällään.
Kiitos, kun olet seurannut lähetystä ja tulet ensi kerralla mukaan.
Jumala siunatkoon sinua.
Tekstitys: Satu Patovaara
TV7 tuo evankeliumin rohkaisevaa sanomaa jokaiseen kotiin.
Haluamme tarjota sinulle ravitsevaa ohjelmaa vuorokauden ympäri -
sinua kiinnostavista aiheista.
Jos hetki sitten katsomasi ohjelma oli sinusta koskettava -
ja haluat nähdä vastaavanlaisia jatkossakin, -
voit soittaa tukinumeroon tai lahjoittaa ruudulla näkyvälle pankkitilille.
Muista käyttää oikeaa viitenumeroa.
Tiesithän, että TV7 Arkista voit katsoa ohjelmiamme sinulle sopivana aikana.